Publication: Magyar Közlöny
Issue: MK-1998-121 (Year: 1998, Number: 121)
Era: 1990-2004
Section: A Kormány a foglalkoztatás elősegítéséről és a munkanélküliek ellátásáról szóló 1991. évi IV. törvény 8. § (2)
Paragraph Index: 3358

1. A foglalkoztatási esélyek jelentősen különbözőek attól függően, hogy egy adott térség milyen közlekedési infrastruktúrával, szellemi kapacitásokkal, természeti adottságokkal stb. rendelkezik. A gazdasági fejlődésben elmaradott térségekben lakók foglalkoztatási esélyegyenlőségének elősegítése érdekében a foglalkoztatás bővítésének ezeket a feltételeit tovább kell javítani. Ez a különböző tárcák támogatási rendszereinek (infrastruktúra támogatása, munkahelyteremtés segítése) összehangolt működtetésével, valamint az érintett térség gazdasági, szellemi értékeinek bemutatását segítő idegen nyelvű propagandaanyagok terjesztésével és nemzetközi diplomáciai eszközökkel egyaránt segíthető. Az aktív foglalkoztatáspolitikai eszközök működtetését elsősorban a tömeges munkanélküliséggel veszélyeztetett régiókban (szénbányászati szerkezetátalakítással érintett térségek, a többségében cigányok által lakott települések stb.) területfejlesztési és szerkezetkorszerűsítési programokhoz indokolt kötni.

Source: https://magyarkozlony.hu/hivatalos-lapok/50c0b9b8bd53ec810e2f65bce7e9b28032c2e092/dokumentumok/ee32322879d0c0baf2826336575118d8205372d6/letoltes